Τραγανά ηπειρώτικα κουλουράκια με πρόβειο βούτυρο
Αυτά τα κουλουράκια έχουν ηπειρώτικη καταγωγή. Ζυμώνονται με πρόβειο βούτυρο και αμμωνία και αρωματίζονται με ροδόνερο και με λικέρ κράνο.
120 γρ. πρόβειο βούτυρο, μαλακωμένο σε θερμοκρασία δωματίου, 150 γρ. ζάχαρη, 3 αυγά, 1 κουτ. γλυκού αμμωνία (διαλυμένη σε 40 ml νερό), 20 ml λικέρ κράνο (ή βύσσινο ή ρόδι ή άλλο της αρεσκείας μας), 500 γρ. αλεύρι για όλες τις χρήσεις, λίγο ροδόνερο για το ράντισμα, ζάχαρη άχνη για το πασπάλισμα
Για τα τραγανά κουλούρια Ηπείρου, ξεκινάμε ρίχνοντας στον κάδο του μίξερ το βούτυρο και τη ζάχαρη και χτυπάμε με το σύρμα για 1-2 λεπτά, μέχρι να ασπρίσει και να αφρατέψει.Προσθέτουμε ένα-ένα τα αυγά, την αμμωνία και το λικέρ και συνεχίζουμε το χτύπημα μέχρι να αναμειχθούν. Σταματάμε τη λειτουργία του μίξερ και αλλάζουμε το σύρμα με τον γάντζο, το ειδικό εξάρτημα για ζύμες. Συνεχίζουμε το χτύπημα, ρίχνοντας σταδιακά το αλεύρι μέχρι να σχηματιστεί μια εύπλαστη ζύμη που να μην κολλάει στα χέρια. (Μπορεί να μην χρειαστεί όλο το αλεύρι.)Προθερµαίνουµε τον φούρνο στους 170°C και στρώνουµε µε λαδόκολλα τη λαμαρίνα του φούρνου.Πλάθουµε µε τη ζύμη μεγάλα στρογγυλά κουλούρια (με εξωτερική διάμετρο περίπου 6-7 εκ.) και τα αραδιάζουµε στο ταψί, σε απόσταση 2-3 εκ. µεταξύ τους.Ψήνουµε για περίπου 15-20 λεπτά, µέχρι να φουσκώσουν ελαφρώς αλλά να μη ροδίσουν. Τα ξεφουρνίζουμε και τα αφήνουμε να κρυώσουν. Τα ραντίζουμε με λίγο ροδόνερο και τα πασπαλίζουμε με ζάχαρη άχνη.
Αλεύρι (ζύμες),Αυγά,Βούτυρο,Ζάχαρη,Κεράσματα,Πάσχα